Cut Off Your Hands opplevde suksess etter å ha utgitt EP-en på Speak 'n' Spell Records i New Zealand og Australia i juli 2006. De har siden spilt Auckland-delen av den populære internasjonale musikkfestivalen Big Day Out i 2007 og 2008, den australske festivalen St Jerome's Laneway Festival og har også turnert på egen hånd og som oppvarmingsband for bl.a. Love is All, We Are Scientists, Ratatat, Bloc Party, the Wombats og de lokale the Datsuns og Shihad. Noen av deres mest kjente sanger, særlig «You and I» og «Expectations», har fått mye spilletid på den newzealandske tv-kanalen Juice TV.